钦定古今图书集成/历象汇编/岁功典/第026卷 > 《直隶志书》〈各省风俗同者不载〉 > 永平府
## 钦定古今图书集成/历象汇编/岁功典/第026卷 > 《直隶志书》〈各省风俗同者不载〉 > 永平府

望日上元，官举乡饮，通衢张灯，谓之正灯。官举火，树
民放烟火观或达曙，男女群游，谓走百病。是节本汉
家祀太乙，昏时祀到明。又西域摩瑞陁国，僧徒俗众
集观佛舍利，放光雨花也，故或赛寺观及诸神庙焉。
亦有俗子，谓上元天官赐福之辰，持斋诵经，闭户不
出者。至次日为残灯倾城，士女出，病妇亦群聚窑下，
曰“陶灸。”儿女交错度桥，谓度百厄。或蒸纸裁剪为九
条，信手结曰“结羊肠”，占休咎。又有邀厕姑，问吉凶焉。
又有笤帚姑、箕姑、针姑、苇姑者，皆女巫，因走病而诳
诞。其俗也。或用膏油贮之，面盏十二，蒸于釜，依月而
验。有积水者，主多雨。微湿及干者，雨多少如之。